R E P U B L I K A S R B I J A

NARODNA SKUPŠTINA

01 Broj 06-2/224-20

26. decembar 2020. godine

B e o g r a d

**Z A P I S N I K**

**DRUGE POSEBNE SEDNICE NARODNE**

**SKUPŠTINE REPUBLIKE SRBIJE U DVANAESTOM SAZIVU**

**ODRŽANE 26. DECEMBRA 2020. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 107 narodnih poslanika, a primenom elektronskog sistema za glasanje utvrđeno je da je u sali prisutno 150 narodnih poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u smislu člana 49. Zakona o Narodnoj skupštini.

Predsednik je obavestio da su sprečeni da sednici prisustvuju narodni poslanici: Dragan M. Marković, dr Vesna Ivković, Justina Pupin Košćal i Aleksandar Jovanović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dragoljub Acković, Dušan Bajatović, Arđend Bajrami, Nadije Bećiri, dr Boban Birmančević, Zoran Bojanić, Vladimir Grahovac, Mladen Grujić, Milan Đurica, Ninoslav Erić, Vladan Zagrađanin, Marko Zeljug, dr Muamer Zukorlić, Krsto Janjušević, Nataša Jovanović, doc. dr Mihailo Jokić, Goran Kovačević, Jovan Kolundžija, Miroslav Kondić, Sofija Maksimović, prof. dr Predrag Marković, Maja Mačužić Puzić, Velibor Milojičić, Žarko Mićin, Olivera Nedeljković, Slađana Nikolić, dr Vladimir Orlić, prof. dr Aleksandra Pavlović Marković, Nebojša Pavlović, Zoltan Pek, Ljubo Petrović, Mira Petrović, Vesna Ranković, Jelica Sretenović, Vesna Stambolić, prof. dr Goran Tasić, Ivan Tasovac, Smilja Tišma, Đorđe Todorović, Sonja Todorović, Arpad Fremond, Aco Petrović, Ljiljana Kuzmanović-Vujaković i Marina Marković.

Predsednik je, na osnovu člana 121, a u vezi sa članom 119. stav 6. Poslovnika Narodne skupštine, za Drugu posebnu sednicu Narodne skupštine Republike Srbije u Dvanaestom sazivu utvrdio sledeći

**D n e v n i r e d:**

**1. Redovan godišnji izveštaj za 2019. godinu,** koji je podneo Zaštitnik građana (broj 02-454/20 od 17. marta 2020. godine), **sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine i Predlogom zaključka Odbora za ljudska i manjinska prava i ravnopravnost polova od 17. decembra 2020. godine**,

**2. Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2019. godinu,** koji je podneo Poverenik za informacije od javnog značaja i zaštitu podataka o ličnosti (broj 02-477/20 od 23. marta 2020. godine), **sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine**,

**3. Redovan godišnji izveštaj za 2019. godinu,** koji je podneo Poverenik za zaštitu ravnopravnosti(broj 02-441/20 od 13. marta 2020. godine), **sa Predlogom zaključka Odbora za ljudska i manjinska prava i ravnopravnost polova od 17. decembra 2020. godine**,

**4. Izveštaj o radu Državne revizorske institucije za 2019. godinu** (broj 02-500/20 od 31. marta 2020. godine), **sa Predlogom zaključka Odbora za finansije, republički budžet i kontrolu trošenja javnih sredstava od 23. novembra 2020. godine.**

Narodna skupština je, većinom glasova (od 157 prisutnih narodnih poslanika, 150 je glasalo za, a sedam nije glasalo), prihvatila predlog narodnog poslanika dr Aleksandra Martinovića da se obavi:

**zajednički jedinstveni pretres o:**

**- Redovnom godišnjem izveštaju za 2019. godinu,** koji je podneo Zaštitnik građana (broj 02-454/20 od 17. marta 2020. godine), **sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine i Predlogom zaključka Odbora za ljudska i manjinska prava i ravnopravnost polova od 17. decembra 2020. godine**,

**- Izveštaju o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2019. godinu,** koji je podneo Poverenik za informacije od javnog značaja i zaštitu podataka o ličnosti (broj 02-477/20 od 23. marta 2020. godine), **sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine**,

**- Redovnom godišnjem izveštaju za 2019. godinu,** koji je podneo Poverenik za zaštitu ravnopravnosti(broj 02-441/20 od 13. marta 2020. godine), **sa Predlogom zaključka Odbora za ljudska i manjinska prava i ravnopravnost polova od 17. decembra 2020. godine**  i

**- Izveštaju o radu Državne revizorske institucije za 2019. godinu** (broj 02-500/20 od 31. marta 2020. godine), **sa Predlogom zaključka Odbora za finansije, republički budžet i kontrolu trošenja javnih sredstava od 23. novembra 2020. godine**.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: mr Zoran Pašalić, Zaštitnik građana, Milan Marinović, Poverenik za informacije od javnog značaja i zaštitu podataka o ličnosti, Brankica Janković, Poverenik za zaštitu ravnopravnosti, dr Duško Pejović, predsednik Saveta Državne revizorske institucije, Jelena Stojanović, zamenik Zaštitnika građana, Nevenka Bojanić i Ljiljana Dimitrijević, članovi Saveta Državne revizorske institucije, Milena Milinković, sekretar Državne revizorske institucije, Rada Kovačević i Gordana Mohorović, pomoćnici generalnog sekretara Službe Poverenika za informacije od javnog značaja i zaštitu podataka o ličnosti i Tatjana Prijić, viši savetnik u Službi Poverenika za zaštitu ravnopravnosti.

Zatim je Narodna skupština prešla na rad po utvrđenom dnevnom redu, odnosno na **zajednički jedinstveni pretres o predlozima akata iz tačaka od 1. do 4. dnevnog reda**.

Predsednik je, saglasno čl. 192. i 238. stav 4, a shodno članu 157. stav 2. Poslovnika, **otvorio zajednički jedinstveni pretres o**:

**- Redovnom godišnjem izveštaju za 2019. godinu, koji je podneo Zaštitnik građana, sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine i Predlogom zaključka Odbora za ljudska i manjinska prava i ravnopravnost polova od 17. decembra 2020. godine,**

**- Izveštaju o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2019. godinu, koji je podneo Poverenik za informacije od javnog značaja i zaštitu podataka o ličnosti, sa Predlogom zaključka Odbora za pravosuđe, državnu upravu i lokalnu samoupravu od 16. decembra 2020. godine,**

**- Redovnom godišnjem izveštaju za 2019. godinu, koji je podneo Poverenik za zaštitu ravnopravnosti, sa Predlogom zaključka Odbora za ljudska i manjinska prava i ravnopravnost polova od 17. decembra 2020. godine** i

**- Izveštaju o radu Državne revizorske institucije za 2019. godinu, sa Predlogom zaključka Odbora za finansije, republički budžet i kontrolu trošenja javnih sredstava od 23. novembra 2020. godine**.

U zajedničkom jedinstvenom pretresu učestvovali su narodni poslanici: predstavnik predlagača dr Aleksandra Tomić, predsednik Odbora za finansije, republički budžet i kontrolu trošenja javnih sredstava, dr Muamer Bačevac, izvestilac Odbora za ljudska i manjinska prava i ravnopravnost polova, Dragan D. Marković, predsednik Poslaničke grupe JEDINSTVENA SRBIJA (JS) (nakon čijeg izlaganja se za reč javio predstavnik predlagača dr Duško Pejović, predsednik Saveta Državne revizorske institucije, a zatim su se za repliku i reč naizmenično javljali narodni poslanik Dragan D. Marković i predstavnik predlagača dr Duško Pejović, nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova. Zatim su se za reč i repliku javili predstavnik predlagača mr Zoran Pašalić, Zaštitnik građana i narodni poslanik Dragan D. Marković, dok je na povredu člana 96. Poslovnika ukazao narodni poslanik Marijan Rističević, a predsedavajuća je dala objašnjenje, potom su se za repliku i reč javili narodni poslanik Dragan D. Marković i predstavnik predlagača mr Zoran Pašalić, nakon čega su se za reč i repliku javili predstavnik predlagača Brankica Janković, Poverenik za zaštitu ravnopravnosti i narodni poslanik Dragan D. Marković, a zatim su se za reč javili predstavnici predlagača Milan Marinović, Poverenik za informacije od javnog značaja i zaštitu podataka o ličnosti i mr Zoran Pašalić), Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Selma Kučević, predstavnik Poslaničke grupe UJEDINjENA DOLINA - SDA SANDžAKA i Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, a potom je predsedavajuća odredila pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog jedinstvenog pretresa učestvovali su narodni poslanici: dr Muamer Bačevac, predstavnik Poslaničke grupe Socijaldemokratska partija Srbije (nakon čijeg izlaganja se za reč javila predstavnik predlagača Brankica Janković), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Nebojša Bakarec, predstavnik Poslaničke grupe „Aleksandar Vučić - za našu decu“, Misala Pramenković, Jasmina Karanac, Rozalija Ekres, Dijana Radović, Đorđe Komlenski, Samira Ćosović, Uglješa Marković, Marijan Rističević (potom je narodni poslanik Marijan Rističević ukazao na povredu člana 103, a u vezi sa članom 96. Poslovnika, a predsedavajuća Elvira Kovač, potpredsednik Narodne skupštine je dala objašnjenje), Nina Pavićević, Ljiljana Malušić, Dubravka Kralj, Veroljub Matić, Vojislav Vujić (nakon što su replike razmenili narodni poslanici Veroljub Arsić i Vojislav Vujić, na povredu člana 106. Poslovnika ukazao je narodni poslanik Vojislav Vujić, a predsedavajuća je dala objašnjenje), Jelena Žarić Kovačević i Sandra Joković.

Nakon izlaganja predstavnika predlagača Milana Marinovića, Brankice Janković, mr Zorana Pašalića i dr Duška Pejovića, predsednik je zaključio zajednički jedinstveni pretres o predlozima akata iz tačka od 1. do 4. dnevnog reda.

Predsednik je, saglasno članu 87. stav 5. Poslovnika Narodne skupštine, odredio subotu, 26. decembar 2020. godine, sa početkom u 19 časova i 10 minuta, kao Dan za glasanje o tačkama dnevnog reda Druge posebne sednice Narodne skupštine Republike Srbije u Dvanaestom sazivu.

Primenom elektronskog sistema za glasanje, utvrđeno je da je u sali prisutno180 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda** – **REDOVAN GODIŠNjI IZVEŠTAJ ZA 2019. GODINU, KOJI JE PODNEO ZAŠTITNIK GRAĐANA, SA PREDLOGOM ZAKLjUČKA ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU OD 16. DECEMBRA 2020. GODINE I PREDLOGOM ZAKLjUČKA ODBORA ZA LjUDSKA I MANjINSKA PRAVA I RAVNOPRAVNOST POLOVA OD 17. DECEMBRA 2020. GODINE**

Narodna skupština je, većinom glasova (od 181 prisutnog narodnog poslanika, 178 je glasalo za, a tri nisu glasala), usvojila Predlog zaključka povodom razmatranja Redovnog godišnjeg izveštaja Zaštitnika građana za 2019. godinu, koji je podneo Odbor za pravosuđe, državnu upravu i lokalnu samoupravu 16. decembra 2020. godine.

Narodna skupština je, većinom glasova (od 181 prisutnog narodnog poslanika, 178 je glasalo za, a tri nisu glasala), usvojila Predlog zaključka povodom razmatranja Redovnog godišnjeg izveštaja Zaštitnika građana za 2019. godinu, koji je podneo Odbor za ljudska i manjinska prava i ravnopravnost polova 17. decembra 2020. godine.

**2. tačka dnevnog reda** – **IZVEŠTAJ O SPROVOĐENjU ZAKONA O SLOBODNOM PRISTUPU INFORMACIJAMA OD JAVNOG ZNAČAJA I ZAKONA O ZAŠTITI PODATAKA O LIČNOSTI ZA 2019. GODINU, KOJI JE PODNEO POVERENIK ZA INFORMACIJE OD JAVNOG ZNAČAJA I ZAŠTITU PODATAKA O LIČNOSTI, SA PREDLOGOM ZAKLjUČKA ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU OD 16. DECEMBRA 2020. GODINE**

Narodna skupština je, većinom glasova (od 181 prisutnog narodnog poslanika, 180 je glasalo za, a jedan nije glasao), usvojila Predlog zaključka povodom razmatranja Izveštaja o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2019. godinu, koji je podneo Odbor za pravosuđe, državnu upravu i lokalnu samoupravu 16. decembra 2020. godine.

**3. tačka dnevnog reda** – **REDOVAN GODIŠNjI IZVEŠTAJ ZA 2019. GODINU, KOJI JE PODNEO POVERENIK ZA ZAŠTITU RAVNOPRAVNOSTI, SA PREDLOGOM ZAKLjUČKA ODBORA ZA LjUDSKA I MANjINSKA PRAVA I RAVNOPRAVNOST POLOVA OD 17. DECEMBRA 2020. GODINE**

Narodna skupština je, većinom glasova (od 181 prisutnog narodnog poslanika, 180 je glasalo za, a jedan nije glasao), usvojila Predlog zaključka povodom razmatranja Redovnog godišnjeg izveštaja Poverenika za zaštitu ravnopravnosti za 2019. godinu, koji je podneo Odbor za ljudska i manjinska prava i ravnopravnost polova 17. decembra 2020. godine.

**4. tačka dnevnog reda** – **IZVEŠTAJ O RADU DRŽAVNE REVIZORSKE INSTITUCIJE ZA 2019. GODINU, SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 23. NOVEMBRA 2020. GODINE**

Narodna skupština je, većinom glasova (od 181 prisutnog narodnog poslanika, 180 je glasalo za, a jedan nije glasao), usvojila Predlog zaključka povodom razmatranja Izveštaja o radu Državne revizorske institucije za 2019. godinu, koji je podneo Odbor za finansije, republički budžet i kontrolu trošenja javnih sredstava 23. novembra 2020. godine.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Drugu posebnu sednicu Narodne skupštine Republike Srbije u Dvanaestom sazivu.

Sednica je zaključena u 19 časova i 15 minuta.

GENERALNI SEKRETAR PREDSEDNIK

Veljko Odalović Ivica Dačić